CELEX: 62020TN0731
Language: lt
Date: 2020-12-17 00:00:00
Title: Byla T-731/20: 2020 m. gruodžio 17 d. pareikštas ieškinys byloje ExxonMobil Production Deutschland / Komisija

2021 2 8   
            
            
               LT
            
            
               Europos Sąjungos oficialusis leidinys
            
            
               C 44/58
            
         
      2020 m. gruodžio 17 d. pareikštas ieškinys byloje ExxonMobil Production Deutschland / Komisija
      
      (Byla T-731/20)
      (2021/C 44/80)
      Proceso kalba: vokiečių
      
         Šalys
      
      
         Ieškovė: ExxonMobil Production Deutschland GmbH (Hanoveris, Vokietija), atstovaujama advokatų S. Altenschmidt ir J. Hoss
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti 2020 m. gruodžio 8 d. Europos Komisijos sprendimą (nuoroda Ares (2020)7439507 – 08/12/2020) negaliojančiu ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šiuo ieškiniu ieškovė prašo pripažinti negaliojančiu 2020 m. gruodžio 8 d. sprendimą, kuriuo Komisija, nagrinėjant bylą dėl laikinųjų apsaugos priemonių taikymo Verwaltungsgericht Berlin (Berlyno administracinis teismas) ir atitinkamą Umweltbundesamt (Federalinė aplinkos apsaugos tarnyba) prašymą, atsisakė dalyvauti persiunčiant apyvartinius taršos leidimus, kad būtų laikinai užtikrinta ieškovės teisė į nemokamą apyvartinių taršos leidimų suteikimą siekiant užtikrinti Teisingumo Teismo sprendimo praktinį veiksmingumą byloje dėl prejudicinio sprendimo priėmimo C-126/20.
      Grįsdama ieškinį ieškovė remiasi šiais pagrindais.
      
                  1.
               
               
                  2020 m. gruodžio 8 d. Komisijos sprendimas tiesiogiai ir konkrečiai susijęs su ieškove. Todėl ji turi teisę pareikšti ieškinį.
               
            
                  2.
               
               
                  Taikant laikinąsias apsaugos priemones per procesą nacionaliniame teisme veiksmingos teisinės apsaugos principas, įtvirtintas Sąjungos teisėje, įpareigoja Komisiją dalyvauti užtikrinant visas galimas teises į apyvartinių taršos leidimų suteikimą, kad šios teises nebūtų prarastos.
               
            
                  3.
               
               
                  Tokio dalyvavimo ir apyvartinių taršos leidimų persiuntimo į nacionalines sąskaitas teisinį pagrindą sudaro Direktyva 2003/87/EB (1) ir Reglamentas (ES) Nr. 389/2013 (2).
               
            
         (1)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (OL L 275, p. 32; 2004 m. specialusis leidimas lietuvių k., 15 sk., 7 t., p. 631).
      
         (2)  2013 m. gegužės 2 d. Komisijos reglamentas (ES) Nr. 389/2013, kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimus Nr. 280/2004/EB ir Nr. 406/2009/EB įsteigiamas Sąjungos registras ir panaikinami Komisijos reglamentai (ES) Nr. 920/2010 ir Nr. 1193/2011 (OL L 122, 2013, p. 1).